El barri de Corea compta amb un nou pàrquing públic i gratuït
01 octubre 2020

## El barri de Corea compta amb un nou pàrquing públic i gratuït01 octubre 2020Última actualització: 14 juliol 2025

![](../gestion/img/visita-parking.jpg)  
  

El president de la Junta de Districte de Corea, **Jose Manuel Prieto**, acompanyat per Alfonso Rufat, president de l'associació de veïns de la barriada van visitar ahir les instal·lacions del nou pàrquing públic i gratuït que s'ha habilitat al costat de l'Escola Oficial d'Idiomes.

En total s'han posat a la disposició de la ciutadania 70 places per a vehicles entre cotxes i motos a més de dues places de minusvàlids.  
Prieto ha informat que la meitat del solar s'ha utilitzat com a pàrquing i que l'espai restant s'ha reservat per als seus que siguen necessaris una vegada que comencen les obres del Pla Edificant en el Tirant lo Blanc.

"_Ara compatibilitzarem els usos però una vegada que ja no siga necessari utilitzar-ho per a donar servei al centre educatiu, tot el solar serà destinat a pàrquing. Augmentar les places d'estacionament era una demanda veïnal i era un compromís del govern_" ha declarat Prieto qui ha afegit que "_continuarem treballant en la recerca d'estacionaments dissuasius en la perifèria de la ciutat que permeten poder viure en una ciutat més amable_"

[Twittear](https://twitter.com/share)